9. การจัดการ

1.  โครงสร้างการจัดการ

  คณะกรรมการบริษัท

ณ วันที่ 31 ธันวาคม พ.ศ. 2546 คณะกรรมการบริษัทประกอบด้วยกลุ่มบุคคลจำนวนรวมทั้งสิ้น 11
คน ดังมีรายชื่อต่อไปนี้

ชื่อ-สกุล ตำแหน่ง

1)  คุณไซ จิน ลู ประธานคณะกรรมการ

2)  คุณเอียน โรบิน แลมเบิร์ท กรรมการ

3)  คุณฟรานซิส อรูลานันดัม กรรมการ

4)  คุณโอเล่ พรีเบ็น วิสซิ่ง กรรมการ

5)  คุณพอล แอนดรู เฮนเดอร์สัน กรรมการ

6)  คุณแจน แดม ปีเตอร์เซ่น กรรมการ

7)  คุณสุจิตร ศรีเวทย์บดี กรรมการ

8)  คุณธเนตร ขำเชิดชูไชย กรรมการ

9)  คุณเสรี ศักดิ์สวัสดิ์ กรรมการตรวจสอบและกรรมการอิสระ

10) คุณสรศักดิ์ สุชาติ กรรมการตรวจสอบและกรรมการอิสระ

11) คุณวัธนี พรรณเชษฐ์ กรรมการตรวจสอบและกรรมการอิสระ

  โดยมี คุณฮานส์ เฮนริค เมลเคียว เป็นเลขานุการคณะกรรมการบริษัท

ขอบเขตอำนาจหน้าที่ของคณะกรรมการบริษัท

คณะกรรมการบริษัทมีอำนาจหน้าที่พิจารณาเสนอการแก้ไขเปลี่ยนแปลงกรรมการต่อที่ประชุมผู้ถือหุ้น
มีอำนาจลงลายมือชื่อผูกพันบริษัทในการกระทำนิติกรรมต่างๆ แทนบริษัทได้
ภายใต้ข้อบังคับบทบัญญัติแห่งกฎหมายว่าด้วยบริษัทมหาชนจำกัด
และภายในขอบเขตแห่งวัตถุประสงค์ของบริษัท คือ

1)  เป็นโจทก์ร้องทุกข์ ดำเนินการตามกระบวนพิจารณาใด ๆ ในนามบริษัท
    ประนีประนอมยอมความ หรือมอบข้อพิพาทใด ๆ ให้อนุญาโตตุลาการ

2)  ซื้อ จัดหา รับ เช่าซื้อ ให้เช่าซื้อ ถือกรรมสิทธิ์ ครอบครอง ปรับปรุง
    ใช้และจัดการโดยประการอื่นซึ่งสินทรัพย์ใด ๆ ตลอดจนดอกผลของสินทรัพย์นั้น

3)  ขาย โอน จำนอง จำนำ แลกเปลี่ยน และจำหน่ายสินทรัพย์โดยประการอื่น

4)  กู้ยืมเงิน ค้ำประกัน ออก โอน รับ อาวัล และสลักหลังตั๋วหรือตราสารที่เปลี่ยนมือได้อย่างอื่น

5)  ขอให้ปล่อยชั่วคราวกรรมการ พนักงาน หรือลูกจ้าง
    ที่ถูกดำเนินคดีอาญาในข้อหาเกี่ยวกับการปฏิบัติหน้าที่ให้แก่บริษัท

6)  ถือหุ้น จัดการบริษัทอื่นหรือบริษัทเอกชน
    และกระทำธุรกิจเฉพาะอย่างร่วมกันกับบริษัทอื่นหรือบริษัทเอกชน

7)  การกระทำอื่นใดที่คนธรรมดาอาจกระทำได้
    เว้นแต่โดยสภาพแห่งการกระทำนั้นจะพึงกระทำได้แต่เฉพาะบุคคลธรรมดาเท่านั้น
    ทั้งนี้ภายใต้ขอบวัตถุประสงค์ของบริษัท

ผู้มีอำนาจลงนามในการทำนิติกรรมผูกพันบริษัทคือ
กรรมการบริษัทสองคนลงลายมือชื่อร่วมกันและประทับ

ตราสำคัญของบริษัท

คณะกรรมการตรวจสอบ

ณ วันที่ 31 ธันวาคม พ.ศ. 2546 คณะกรรมการตรวจสอบประกอบด้วยบุคคลจำนวนรวมทั้งสิ้น 3
คน ดังมีรายชื่อต่อไปนี้

 ชื่อ-สกุล ตำแหน่ง

1)  คุณเสรี ศักดิ์สวัสดิ์ ประธานกรรมการตรวจสอบ

2)  คุณสรศักดิ์ สุชาติ กรรมการตรวจสอบ

3)  คุณวัธนี พรรณเชษฐ์ กรรมการตรวจสอบ

โดยมี คุณธเนตร ขำเชิดชูไชย เป็นเลขานุการคณะกรรมการตรวจสอบ

ขอบเขตอำนาจหน้าที่ของคณะกรรมการตรวจสอบ

1)  สอบทานให้บริษัทมีรายงานทางการเงินที่ถูกต้องและเปิดเผยอย่างเพียงพอ

2)  สอบทานให้บริษัทมีระบบการควบคุมภายในและการตรวจสอบภายในที่เหมาะสมและมีประสิทธิภาพ

3)  สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อบังคับของตลาดหลักทรัพย์แห่งประเทศไทย หรือกฎหมายที่เกี่ยวข้องกับธุรกิจ

4)  พิจารณาและให้มีการเปิดเผยข้อมูลของบริษัท
    ในกรณีที่มีรายการที่เกี่ยวโยงกันหรือรายการที่อาจมีข้อขัดแย้งทางผลประโยชน์ให้มีความถูกต้องครบถ้วน

5)  พิจารณา คัดเลือก เสนอแต่งตั้ง และเสนอค่าตอบแทนผู้สอบบัญชีของบริษัท

6)  ปฏิบัติการอื่นใดตามที่คณะกรรมการบริษัทจะมอบหมาย และคณะกรรมการตรวจสอบเห็นชอบด้วย

7)  จัดทำรายงานกิจกรรมของคณะกรรมการตรวจสอบโดยเปิดเผยไว้ในรายงานประจำปีของบริษัท
    และให้ประธานกรรมการตรวจสอบเป็นผู้ลงนามในรายงานดังกล่าว

8)  ในการปฏิบัติงานตามขอบเขตหน้าที่ ให้คณะกรรมการตรวจสอบมีอำนาจ เรียก สั่งการ
    ให้ฝ่ายจัดการ หัวหน้าหน่วยงาน หรือพนักงานของบริษัทที่เกี่ยวข้องมาให้ความเห็น ชี้แจง
    ร่วมประชุม หรือส่งเอกสารใด ๆ ตามที่เห็นว่าเกี่ยวข้องและจำเป็นได้

9)  ในการปฏิบัติงานตามหน้าที่ ให้คณะกรรมการตรวจสอบมีสิทธิใช้บริการของที่ปรึกษาต่าง ๆ
    ของบริษัท และในกรณีจำเป็นให้มีสิทธิจ้างผู้เชี่ยวชาญ
    หรือที่ปรึกษาภายนอกได้ด้วยค่าใช้จ่ายของบริษัท

10) คณะกรรมการตรวจสอบมีความรับผิดชอบตามภาระหน้าที่ที่ได้รับมอบหมายจากคณะกรรมการของบริษัทโดยตรง
    คณะกรรมการของบริษัทยังคงมีความรับผิดชอบในกิจกรรมต่าง ๆ ของบริษัทต่อบุคคลภายนอก

กรรมการผู้จัดการ

  นายสุจิตร ศรีเวทย์บดี ดำรงตำแหน่งหน้าที่ กรรมการผู้จัดการ ซึ่งมีขอบเขตอำนาจหน้าที่ดังนี้ :-

ขอบเขตอำนาจหน้าที่ของกรรมการผู้จัดการ

1)  พิจารณาแต่งตั้ง โยกย้าย ถอดถอน เลิกจ้างหรืออนุมัติการลาออก ของพนักงานทุกระดับ

2)  พิจารณาผลตอบแทนพนักงานซึ่งรวมถึงเงินเดือน โบนัส และผลประโยชน์อื่น
    รวมถึงการปรับผลตอบแทนประจำปีของพนักงานทุกระดับ

3)  พิจารณาอนุมัติกำหนดและเปลี่ยนแปลงเงื่อนไขทางการค้าตามที่ได้รับมอบหมายจากคณะกรรมการบริษัท

4)  พิจารณาอนุมัติการซื้อสินทรัพย์ถาวรในวงเงิน ตามที่ได้รับมอบหมายจากคณะกรรมการบริษัท

5)  พิจารณาดำเนินการที่เกี่ยวข้องกับการบริหารงานทั่วไปของบริษัท
    แต่ไม่รวมถึงการดำเนินการที่เกี่ยวกับการได้มาและจำหน่ายไปซึ่งสินทรัพย์ของบริษัทและรายการที่เกี่ยวโยงกัน
    โดยการดำเนินการในเรื่องดังกล่าว ให้เป็นไปตามประกาศตลาดหลักทรัพย์แห่งประเทศไทย
    และกฎหมายอื่นที่เกี่ยวข้อง

ณ วันที่ 31 ธันวาคม พ.ศ. 2546 ผู้บริหารของบริษัทประกอบด้วยกลุ่มบุคคล จำนวนรวมทั้งสิ้น 17
คน ดังมีรายชื่อต่อไปนี้

ชื่อ-สกุล ตำแหน่ง

1)  คุณสุจิตร ศรีเวทย์บดี กรรมการผู้จัดการ

2)  คุณธเนตร ขำเชิดชูไชย ผู้อำนวยการฝ่ายบัญชีและการเงิน

3)  คุณวิวัฒน์ หอมละออ ผู้จัดการฝ่ายโรงงาน

4)  คุณธนวัฒน์ กุลประเสริฐรัตน์ ผู้จัดการฝ่ายทรัพยากรบุคคล

5)  คุณสมจิตร บุญพิบูลย์มิตร ผู้ช่วยผู้อำนวยการฝ่ายบัญชีและการเงิน

6)  คุณธนายุทธ ทรงศิลป์ ผู้จัดการฝ่ายคลังสินค้า

7)  คุณโยทิน ธำรงเสาวภาคย์ ผู้จัดการฝ่ายผลิต Casting

8)  คุณไพรัช ขำดี ผู้จัดการฝ่ายผลิต Extrusion

9)  คุณพงศ์ธร ชื่นเจริญ ผู้จัดการฝ่ายวิศวกรรม

10) คุณพงษ์สิน ม่วงศรี ผู้จัดการฝ่ายความปลอดภัยฯและระบบงาน

11) คุณหนึ่งฤทัย บุญเพ็ชร ผู้จัดการฝ่ายวิจัยและพัฒนา

12) คุณสุพัตรา ดันแคน ผู้จัดการฝ่ายขายในประเทศ

13) คุณพชรพรรธ จินดาแสง ผู้จัดการฝ่ายการตลาด

14) คุณศิริพร พ่วงจีน รักษาการณ์ผู้ช่วยผู้จัดการฝ่ายขายในประเทศ

15) คุณมณฑป พ้นภัย ผู้ช่วยผู้จัดการฝ่ายขายต่างประเทศ

16) คุณรัชนี พิบูลย์มหาโชติกุล ผู้ตรวจสอบภายใน

17) คุณมัสยา รุ่งเรือง เลขานุการกรรมการผู้จัดการ

    1.  การสรรหากรรมการและผู้บริหาร

  การสรรหาและเลือกตั้งกรรมการของบริษัทให้กระทำโดยที่ประชุมผู้ถือหุ้นทั้งนี้หลักเกณฑ์และวิธีการ

ดังต่อไปนี้

-   กรรมการบริษัท จะสรรหากรรมการจากผู้ที่มีคุณวุฒิ วัยวุฒิ
    และพิจารณาด้านประสบการณ์ของการทำงานและนำเสนอต่อที่ประชุมคณะกรรมการบริษัท
    เพื่อพิจารณาคัดเลือกและได้รับการเห็นชอบจากที่ประชุมคณะกรรมการบริษัท

-   เสนอรายชื่อกรรมการบริษัท ดังกล่าวเพื่อขออนุมัติจากที่ประชุมผู้ถือหุ้น
    เพื่อพิจารณาอนุมัติให้เลือกบุคคลนั้นเข้าเป็นกรรมการบริษัทเป็นทางการต่อไป

  โดยกรรมการแต่ละรายจะต้องได้รับคะแนนเสียงเห็นชอบเกินกว่ากึ่งหนึ่งของจำนวนเสียงทั้งหมดของผู้ถือหุ้นซึ่งมาประชุมและมีสิทธิ์ออกเสียง
  โดยมีหลักเกณฑ์ดังนี้

1.  ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

2.  ในการเลือกกรรมการอาจใช้วิธีออกเสียงลงคะแนนเลือกกรรมการเป็นรายบุคคลคราวละคน
    หรือคราวละหลายคนรวมกันเป็นคณะ
    หรือด้วยวิธีการอื่นใดก็ได้ตามแต่ที่ประชุมผู้ถือหุ้นจะเห็นสมควร
    แต่ในการลงมติแต่ละครั้งผู้ถือหุ้นต้องออกเสียงด้วยคะแนนที่มีตามข้อ 1.
    ทั้งหมดจะแบ่งคะแนนเสียงแก่คนใด หรือคณะใดมากน้อยเพียงใดไม่ได้

3.  การออกเสียงลงคะแนนเลือกตั้งกรรมการให้ใช้เสียงข้างมาก
    หากมีคะแนนเสียงเท่ากันให้ประธานที่ประชุมเป็นผู้ออกเสียงชี้ขาด

  องค์ประกอบและการแต่งตั้งคณะกรรมการ ตามข้อ 22 และข้อ 50 ของข้อบังคับของบริษัท
  กรรมการหนึ่งในสามจะต้องออกจากตำแหน่งตามวาระ เมื่อมีการประชุมสามัญประจำปีทุกครั้ง
  โดยวิธีจับสลากหรือการคัดเลือกกรรมการที่ต้องออกตามวาระเมื่อครบเทอม
  ซึ่งจะคัดเลือกจากกรรมการที่อยู่ในตำแหน่งนานที่สุดและประธานจะขอให้ที่ประชุมพิจารณาให้เลือกตั้งกรรมการใหม่เพื่อให้คณะกรรมการครบตามจำนวน

  สำหรับกรรมการสรรหาผู้บริหารเป็นไปตามอำนาจหน้าที่ของกรรมการผู้จัดการตามที่ได้กล่าวมาแล้วข้างต้น

1.  ค่าตอบแทนผู้บริหาร

ค่าตอบแทนที่เป็นตัวเงิน

กรรมการ

ในปี พ.ศ.2546 บริษัทฯ จ่ายค่าตอบแทนรวมให้กับกรรมการบริษัท จำนวน 3 ท่าน เท่ากับ
910,000 บาทโดยจ่ายเป็นค่าตอบแทนประจำปีจำนวน 750,000
บาทและค่าเบี้ยประชุมเป็นจำนวนเงิน 160,000 บาท

ผู้บริหาร

ในปี พ.ศ. 2546 บริษัทฯ จ่ายค่าตอบแทนรวมให้กับกรรมการบริหารและเจ้าหน้าที่บริหารจำนวน
17 ท่าน เท่ากับ 19,211,894.75 บาท โดยเป็นค่าตอบแทนในรูปแบบเงินเดือน โบนัส
และค่าตอบแทนอื่น ๆ นอกจากนี้ในระหว่างปี 2546 บริษัทฯ
ได้จ่ายเงินสมทบเข้ากองทุนสำรองเลี้ยงชีพสำหรับผู้บริหารเป็นจำนวนเงินรวม 939,716.75บาท

ค่าตอบแทนอื่น

- ไม่มี -

2.  การกำกับดูแลกิจการ

บริษัทฯ ให้ความสำคัญต่อการกำกับดูแลให้มีการดำเนินงานที่โปร่งใส มีความสามารถในการแข่งขัน
ซึ่งจะนำไปสู่ความเจริญเติบโตและเพิ่มคุณค่าและมูลค่าให้กับผู้ถือหุ้นในระยะยาว
โดยคำนึงถึงผู้มีส่วนได้เสีย ในปีที่ผ่านมา
คณะกรรมการบริษัทได้พิจารณาหลักการกำกับดูแลกิจการที่ดีทั้ง 15
ข้อตามแนวทางของตลาดหลักทรัพย์แห่งประเทศไทย และได้ถือปฏิบัติในหลักการต่างๆ
โดยได้รายงานผลการปฏิบัติตามหลักกำกับดูแลกิจการที่ดีทั้ง 15 ข้อ

แนวทางปฏิบัติตามหลักการกำกับดูแลที่ดี 15 ข้อ

1. นโยบายเกี่ยวกับการกำกับดูแลกิจการ

บริษัท ไทยโพลีอะคริลิค จำกัด (มหาชน) ตระหนักถึงความสำคัญของการกำกับดูแลกิจการ และได้มี

นโยบายกำกับดูแลกิจการเพื่อให้บริษัทฯ มีความโปร่งใสและสามารถตรวจสอบได้
เพิ่มความเชื่อมั่นของผู้ถือหุ้นและ

ทุกฝ่ายที่เกี่ยวข้อง และเพิ่มประสิทธิภาพในการบริหาร
รวมถึงการควบคุมและบริหารความเสี่ยงให้อยู่ในระดับที่เหมาะสม นอกจากนี้ บริษัทฯ
ยังมีนโยบายในการกำหนดหลักจรรยาบรรณของกรรมการผู้บริหารและพนักงาน
เพื่อให้ทุกฝ่ายทำงานเพื่อประโยชน์สูงสุดของบริษัท

2. สิทธิของผู้ถือหุ้น

บริษัทฯ ได้ตระหนักถึงความสำคัญของสิทธิของผู้ถือหุ้น
โดยมีนโยบายในการดำเนินการให้ผู้ถือหุ้นมีสิทธิตามข้อกำหนดในข้อบังคับของตลาดหลักทรัพย์แห่งประเทศไทย
สำนักงานคณะกรรมการกำกับหลักทรัพย์และตลาดหลักทรัพย์
ตลอดจนกฎและระเบียบมหาชนของกระทรวงพาณิชย์ นอกจากนี้ บริษัทฯ
ยังมีนโยบายในการดูแลให้ผู้ถือหุ้นได้รับสิทธิเท่าเทียมกันในเรื่องการได้รับข้อมูลของบริษัท
การออกเสียง และการได้รับการดูแลอย่างเป็นธรรม
โดยกำหนดให้เปนการจัดการประชุมผู้ถือหุ้นประจำปี
เพื่อให้ผู้ถือหุ้นหรือผู้ลงทุนมีสิทธิในการพิจารณาออกเสียงในกิจกรรมต่าง ๆ ของบริษัทได้เท่าเทียมกัน
และกำหนดให้ดำเนินการส่งรายละเอียดของวาระการประชุม
พร้อมหนังสือเชิญประชุมผู้ถือหุ้นล่วงหน้าก่อนวันประชุมผู้ถือหุ้นไม่น้อยกว่าเจ็ดวัน
และกำหนดให้ประกาศปิดสมุดพักการโอนหุ้นเพื่อกำหนดสิทธิของผู้ถือหุ้นโดยผ่านสื่อของตลาดหลักทรัพย์แห่งประเทศไทย
นอกจากนี้ บริษัทฯ ยังมีนโยบายเพิ่มทางเลือกในการมอบอำนาจในการลงคะแนนในแต่ละวาระ
โดยกำหนดให้กรรมการตรวจสอบเป็นผู้รับมอบอำนาจ

3.  สิทธิของผู้มีส่วนได้เสีย

บริษัทฯ ตระหนักถึงความสำคัญของผู้มีส่วนได้เสียทุกฝ่ายที่เกี่ยวข้องกับบริษัทฯ
ซึ่งผู้มีส่วนได้เสียทุกฝ่ายมีส่วนความสำคัญในการผลักดันให้บริษัทฯ
มีศักยภาพในการแข่งขันและความสามารถในการดำเนินธุรกิจ
รวมถึงความสามารถในการสร้างกำไรเพิ่มขึ้น ดังนั้น บริษัทฯ
จึงได้กำหนดแนวทางความรับผิดชอบต่อผู้มีส่วนได้เสียทุกฝ่าย ได้แก่ พนักงาน คู่ค้า เจ้าหนี้
คู่แข่งทางการค้า สังคมส่วนรวม ชุมนุมชน ตลอดจนหน่วยงานราชการ
เพื่อให้เกิดความมั่นใจว่าบริษัทฯ จะได้รับการสนับสนุนจากทุกฝ่าย ซึ่งจะทำให้บริษัทฯ
สามารถสร้างความสำเร็จในระยะยาวได้

4.  การประชุมผู้ถือหุ้น

บริษัทฯ ได้กำหนดให้ดำเนินการจัดประชุมผู้ถือหุ้นตามกฎ ระเบียบ ข้อบังคับ บทบัญญัติทางกฎหมาย
ใน

การประชุมผู้ถือหุ้น โดยจัดให้มีการประชุมสามัญผู้ถือหุ้นเป็นประจำทุกปี
และการประชุมวิสามัญผู้ถือหุ้นหากมีมติพิจารณาเป็นพิเศษ ทั้งนี้ บริษัทฯ จะกำหนด วัน เวลา สถานที่
และวาระการประชุมอย่างชัดเจน นอกจากนี้บริษัทฯ
ยังมีนโยบายสนับสนุนให้ผู้ถือหุ้นแสดงความคิดเห็นและข้อเสนอแนะในระหว่างการประชุม โดยบริษัทฯ
กำหนดให้มีการจดบันทึกความคิดเห็น และข้อเสนอแนะต่าง ๆ ในรายงานการประชุมผู้ถือหุ้น

5.  ภาวะผู้นำและวิสัยทัศน์

บริษัทฯ ได้มีการจัดตั้งคณะกรรมการบริษัท และอนุกรรมการ ซึ่งได้แก่คณะกรรมการตรวจสอบ
โดยการแต่ง

ตั้งดังกล่าวต้องได้รับการพิจารณาอนุมัติจากจากที่ประชุมผู้ถือหุ้น ทั้งนี้ บริษัทฯ ได้กำหนดโครงสร้าง
บทบาทหน้าที่ความรับผิดชอบ ระหว่างคณะกรรมการ อนุกรรมการ และฝ่ายจัดการอย่างชัดเจน

6.  ความขัดแย้งของผลประโยชน์

บริษัทฯ
ได้ตระหนักถึงความสำคัญในการขจัดความขัดแย้งทางผลประโยชน์ระหว่างบริษัทกับบุคคลที่อาจ

มีความขัดแย้งและการป้องกันการใช้ข้อมูลภายใน ดังนั้น บริษัทฯ
จึงมีนโยบายที่จะป้องกันและดูแลการทำรายการที่มีความขัดแย้ง
เพื่อขจัดหรือลดรายการที่อาจมีความความขัดแย้งดังกล่าว
และเปิดเผยรายการที่เกี่ยวโยงกันต่อสาธารณะผ่านสื่อต่าง ๆ เช่น แบบรายงานประจำปี (แบบ
56-1) เป็นต้น ทั้งนี้ บริษัทฯ ได้มีการจัดตั้งหน่วยงานเพื่อตรวจสอบภายใน
ซึ่งเป็นหน่วยงานที่เป็นอิสระและรายงานตรงต่อกรรมการตรวจสอบ
เพื่อป้องกันหรือลดรายการที่อาจมีความขัดแย้ง และเพื่อดูแลการใช้ข้อมูลภายในของผู้บริหาร

7. จรรยาบรรณ

บริษัทฯ ได้จัดทำคู่มือระเบียบว่าด้วยจรรยาบรรณเป็นรูปเล่ม ในรูปแบบภาษาไทย
แจกจ่ายพร้อมทั้งเซ็นชื่อ

รับทราบให้พนักงานทุกระดับ เพื่อเป็นระเบียบที่ต้องปฏิบัติหน้าที่ด้วยความซื่อสัตย์สุจริต
โดยยึดมั่นต่อจรรยาบรรณ

ในการทำงานโดยถือเป็น กฎ
ระเบียบของบริษัทที่พนักงานทุกท่านต้องยึดถือและปฏิบัติตามอย่างเคร่งครัด

8. การถ่วงดุลของกรรมการที่ไม่เป็นผู้บริหาร

เพื่อเป็นการถ่วงดุลอำนาจในการบริหาร บริษัทฯ ได้กำหนดโครงสร้างของคณะกรรมการ โดยต้องมี

กรรมการตรวจสอบอย่างน้อย 3 ท่าน
ซึ่งกรรมการตรวจสอบทั้งหมดต้องมีความเป็นอิสระและมีคุณสมบัติตามข้อกำหนดของตลาดหลักทรัพย์แห่งประเทศไทย

9. การรวมหรือแยกอำนาจ

บริษัทฯ ได้มีการแบ่งแยกอำนาจ หน้าที่ ระหว่างประธานกรรมการกับกรรมการผู้จัดการไว้
โดยประธาน

กรรมการและกรรมการผู้จัดการ มีความเป็นอิสระอย่างชัดเจน

10. ค่าตอบแทนของกรรมการและผู้บริหาร

ตามมติที่ประชุมคณะกรรมการ เมื่อวันที่ 28 กุมภาพันธ์ พ.ศ. 2543 และประชุมผู้ถือหุ้นเมื่อวันที่ 7
เมษายน พ.ศ. 2543 มีมติให้กำหนดค่าตอบแทนกรรมการตรวจสอบและกรรมการอิสระ
โดยกำหนดค่าตอบแทนเป็นตัวเงิน ทั้งนี้ ค่าตอบแทนของกรรมการตรวจสอบดังกล่าวในแต่ละปี
จะต้องได้รับมติเห็นชอบจากที่ประชุมผู้ถือหุ้นประจำปี

สำหรับค่าตอบแทนของผู้บริหาร จะกำหนดค่าตอบแทนที่เป็นตัวเงินและกำหนดนโยบายค่าตอบแทนตาม

มาตรฐานค่าแรงและสวัสดิการของบริษัทในรูป เงินเดือน โบนัส เงินสมทบกองทุนสำรองเลี้ยงชีพ
ประกันสังคม และกองทุนทดแทน พร้อมทั้งการนำเสนอ ค่าตอบแทนอื่น ๆ โดยในแต่ละปี
คณะกรรมการจะเป็นผู้พิจารณาและอนุมัติค่าตอบแทนสำหรับผู้บริหารดังกล่าว

11. การประชุมคณะกรรมการ

บริษัทฯ มีนโยบายให้จัดประชุมคณะกรรมการ อย่างน้อยไตรมาสละ 1 ครั้ง ตามข้อกำหนดของ กฎ
ข้อ

บังคับตามบทบัญญัติแห่งกฎหมายว่าด้วยบริษัทมหาชนจำกัด
และกฎหมายว่าด้วยตลาดหลักทรัพย์แห่งประเทศไทยทุกประการ โดยบริษัทฯ
มีนโยบายในเรื่องของการจัดสรรเวลาการประชุมให้สะดวกและเพียงพอสำหรับการพิจารณาวาระประชุม
การส่งเอกสารเชิญประชุมพร้อมรายละเอียดวาระการประชุมอย่างน้อย เจ็ดวัน ก่อนวันประชุม
นอกจากนี้ บริษัทฯ ยังมีนโยบายให้บันทึกจำนวนครั้งของกรรมการแต่ละท่านในการเข้าร่วมประชุม
ตลอด

จนการบันทึกการประชุม
การจัดทำรายงานการประชุมและการจัดเก็บเอกสารให้ครบถ้วนและสามารถตรวจสอบได้

12. อนุกรรมการ

บริษัทฯ มีนโยบายในการกำหนดบทบาทหน้าที่ ความรับผิดชอบ และคุณสมบัติ
รวมถึงความถี่ในการประชุมของคณะอนุกรรมการชุดต่าง ๆ ซึ่งปัจจุบันบริษัทฯ มีคณะอนุกรรมการ 1
ชุด ได้แก่ คณะกรรมการตรวจสอบ

13. ระบบควบคุมภายในและการตรวจสอบภายใน

บริษัทฯ ได้จัดให้มีหน่วยงานตรวจสอบภายในขึ้นในองค์กร
โดยมีทำหน้าที่ในการตรวจสอบความเพียงพอ

ของระบบควบคุมภายใน การติดตามผลการดำเนินงานของฝ่ายจัดการและการดูแลความเสี่ยง
โดยหน่วยงานนี้เป็นหน่วยงานอิสระและรายงานผลโดยตรงกับคณะกรรมการตรวจสอบของบริษัท
ซึ่งคณะกรรมการตรวจสอบจะรายงานให้คณะกรรมการบริษัทรับทราบผลการตรวจสอบอย่างน้อยไตรมาสละ
1 ครั้ง

14. รายงานคณะกรรมการ

คณะกรรมการมีอำนาจและความรับผิดชอบในการจัดทำงบการเงิน สารสนเทศทางการเงิน
รวมถึงรายงาน

การประเมินความเพียงพอของระบบควบคุมภายในในรายงานประจำปี ทั้งนี้
รายงานประจำปีดังกล่าวต้องจัดทำขึ้นตามมาตรฐานการบัญชีที่รับรองทั่วไป (Thai GAAP)
และประกาศหรือกฎหมายที่เกี่ยวข้อง

15. ความสัมพันธ์กับผู้เกี่ยวข้อง

บริษัทฯ มีนโยบายในการนำเสนอเผยแพร่ข้อมูลและข่าวสารต่าง ๆ
ของบริษัทต่อตลาดหลักทรัพย์แห่งประเทศไทย นักลงทุนทั่วไป รวมถึงผู้ถือหุ้นและประชาชนทั่วไป
นักวิเคราะห์ และบุคคลที่เกี่ยวข้องทั้งหมด
และเพื่อหลีกเลี่ยงการเผยแพร่ข้อมูลอันอาจจะส่งผลให้เกิดความสับสนและความไม่ชัดเจนต่อสาธารณะ
บริษัทฯ จึงมีนโยบายมอบหมายให้เฉพาะผู้บริหารระดับสูงที่ได้รับมอบอำนาจเท่านั้น
ทำหน้าที่ในการสื่อสาร เผยแพร่และเปิดเผยข้อมูลต่าง ๆ ต่อสาธารณะ

1.  การดูแลเรื่องการใช้ข้อมูลภายใน

บริษัทฯ ได้ประกาศเป็นนโยบายตั้งแต่ปี พ.ศ. 2539
ในการที่ให้ผู้บริหารรวมทั้งพนักงานของบริษัทยึดถือกฎข้อบังคับว่าด้วยเรื่อง
จรรยาบรรณในการดำเนินธุรกิจ หรือที่เรียกว่า Business Ethic
รวมถึงการไม่นำข้อมูลข่าวสารภายในของบริษัท ไปใช้ในการแสวงหาประโยชน์ส่วนตน
และเกิดผลประโยชน์ที่ขัดแย้งกับบริษัท อีกทั้งบริษัทฯ
ได้มีการติดตามและรายงานความเคลื่อนไหวในการถือครองหุ้นของบริษัท
โดยผู้บริหารและพนักงานของบริษัทอยู่เสมอ

2.  บุคลากร

จำนวนพนักงานของบริษัท ณ วันที่ 31 ธันวาคม พ.ศ. 2546 แบ่งได้ดังนี้

  สายงานสำนักงาน 52 คน

สายงานผลิต 243 คน

รวม 295 คน

ผลตอบแทนรวมของพนักงานบริษัท ในปี พ.ศ. 2546 ที่เป็นเงินเดือน โบนัส
เงินสมทบกองทุนสำรองเลี้ยงชีพ ประกันสังคม และกองทุนทดแทน เป็นจำนวนเงินรวมทั้งสิ้น
48,362,759 บาท

ในระยะ 3 ปีที่ผ่านมา บริษัทฯ ไม่มีการเปลี่ยนแปลงจำนวนพนักงานอย่างมีนัยสำคัญ
หรือมีข้อพิพาทด้านแรงงานที่สำคัญ

นโยบายที่สำคัญในการพัฒนาพนักงาน

1.  การฝึกอบรมนอกงาน

  เป็นการฝึกอบรมในห้องฝึกอบรม หรือการส่งออกไปอบรมนอกสถานที่ตามหลักสูตรมาตรฐานที่มีอยู่

  ในกรณีที่ไม่อาจฝึกอบรมในงานได้ในขณะนั้น
  และมีความเหมาะสมที่จะฝึกอบรมแบบนอกงานมากกว่า

2.  การฝึกอบรมเกี่ยวกับระบบการบริหารคุณภาพ

เป็นหน้าที่โดยตรงของผู้จัดการทุกท่านที่จะต้องจัดให้เจ้าหน้าที่ในความรับผิดชอบเข้ารับการอบรมที่เหมาะ

สมและเพียงพอต่อการปฏิบัติงานตามคู่มือคุณภาพ (Quality Manual) และระเบียบปฏิบัติงาน
(System Procedure) ต่าง ๆ ตามระบบการบริหารคุณภาพที่บริษัทกำหนดไว้

3.  การฝึกอบรมตามแผน

- การฝึกการอบรมและทบทวนด้านความปลอดภัยในการทำงาน

-   การเปลี่ยนแปลงกรรมวิธี หรือเทคโนโลยีการผลิตใหม่ ๆ

-   การเพิ่มความสามารถในการทำงานให้กับบุคลากรของบริษัท

-   การพัฒนาบุคลากรเพื่อให้สอดคล้องกับการพัฒนาองค์กร และอื่น ๆ

4.  การฝึกอบรมตามระเบียบปฏิบัติ

-   การเปลี่ยนแปลงหน้าที่ความรับผิดชอบในงาน

-   การบรรจุแต่งตั้งบุคลากรใหม่

-   การเริ่มต้นทำงานของผู้รับเหมา และอื่น ๆ